als_Latn dik_Latn sag_Latn
10.07.2013, - E Mërkurë
Ministri Buja paraqiti të arriturat në arsim për gjashtëmujorin e parë
Ministri i Arsimit, Shkencës dhe Teknologjisë, Ramë Buja ka paraqitur sot të arriturat e gjashtëmujorit të parë, me ç'rast ka thënë se MAShT gjatë këtij viti ka vazhduar punën në realizimin e aktiviteteve që lidhen me arritjen e prioriteteve në arsim të planifikuara sipas Planit Strategjik të Arsimit në Kosovë.
Në një konferencë për media, ministri Buja ka theksuar shumë të arriturat në arsimin parauniversitar. Ai ka theksuar se, në edukimin parashkollor ka vazhduar puna në fazën e dytë të trajnimit të edukatoreve për dokumentin e Standardeve të zhvillimit dhe të mësuarit në fëmijërinë e hershme.
Ndër të tjera, ministri Buja ka përmendur faktin se Fakulteti i Edukimit/UP ka filluar hartimin e programit të masterit për përgatitjen e mësuesve mbështetës për arsimin gjithëpërfshirës, në bashkëpunim me organizatën Save the Children.
"Korniza e Kurrilukulës është në fazën e parapilotimit, ndërsa pilotimi në 10 shkollat e përgjedhura do të bëhet në vitin shkollor 2013/2014. Do të hartohen planet dhe programet mësimore në përputhje me Kornizën e Kurrikulës, Kurrikulën Bërthamë dhe draftin përfundimtar të Kurrikulave lëndore për klasat: parafillore, e parë, e gjashtë dhe e dhjetë", ka theksuar ministri Buja.
Ministri Buja, po ashtu ka vënë theksin te licencimi i 17 400 mësimdhënësve të Kosovës, ndërsa duke folur për të arriturat për mësimin në diasporë, tha se ka përfunduar projekti "Tekste për diasporën" dhe tani të gjithë librat (19 fletore tematike) janë në funksion për nxënësit dhe mësuesit.
Sa i përket Arsimit dhe Aftësimit Profesional, ministri theksoi ndër të tjera se ka filluar procesi i përgatitjes së Planit të veprimit për fazën e pilotimit të Agjencisë se Arsimit Profesional dhe Arsimit për të Rritur
Ministri Buja, duke folur për arsimin e lartë, theksoi themelimin e 3 universiteteve publike në Gjakovë, Gjilan dhe Mitrovicë, ndërsa nga Maqedonia kanë ardhur dy kontigjente të librave universitarë të përkthyer nga fusha e mjekësisë (15 tituj me nga 1000 kopje).
"Ministria e Arsimit, Shkencës dhe Teknologjisë përmes një vendimi ka themeluar Grupin Drejtues, i cili është duke bërë përgatitjet për procesin e aplikimit për aderim të Republikës së Kosovës në Zonën Europiane të Arsimit të Lartë / Bolonjë", tha ministri Buja, i cili më pas foli edhe për mundësitë që iu janë krijuar studentëve kosovarë për studime jashtë vendit dhe mbështetja për studimet e tyre përmes bursave.
Ministri Buja foli edhe për të arriturat në shkencë, ku theksoi se përveq që është mbajtur "Java e shkencës", janë financuar 47 mobilitete, ka përfunduar draftimi i Strategjisë Rajonale për Hulumtim shkencor, inovacion dhe Teknologji së bashku me përfaqësuesit e 7 vendeve të Ballkanit (me ndihmën e Bankës Botërore), si dhe Draftimi i Strategjisë Kombëtare të Inovacione (me ndihmën e OECD), derisa MAShT ka vazhduar me financimin dhe ndihmën për 16 projekte të vogla e të mëdha shkencore.
Në fund, ministri Buja foli edhe për infrastrukturën, ku theksoi se po vazhdon ndërtimi në 30 objekte shkollore, tetë prej të cilave pritet të përfundojnë brenda këtij viti, sikur edhe Biblioteka universitare.
Fjalimi i plotë i ministrit Buja gjatë konferencës për media
MAShT gjatë këtij viti ka vazhduar punën në realizimin e aktiviteteve që lidhen me arritjen e prioriteteve në arsim të planifikuara sipas Planit Strategjik të Arsimit në Kosovë.
Arsimi Parauniversitar
- Në edukimin parashkollor ka vazhduar puna në fazën e dytë të trajnimit të edukatoreve për dokumentin e Standardeve të zhvillimit dhe të mësuarit në fëmijërinë e hershme.
- Është organizuar Olimpiada e lojërave pa kufij për fëmijët parashkollor, e cila ngjarje është mbajtur me rastin e Ditës Ndërkombëtare të Fëmijëve - 1 Qershorit.
- Fakulteti i Edukimit/UP ka filluar hartimin e programit të masterit për përgatitjen e mësuesve mbështetës për arsimin gjithëpërfshirës, në bashkëpunim me organizatën Save the Children.
- Në kuadër të përgatitjeve për fillimin e vitit të ri shkollor, është bërë grumbullimi i të dhënave për regjistrimin në klasat e 10-ta të arsimit të mesëm të lartë dhe është shpallur konkursi.
- Korniza e Kurrilukulës është në fazën e parapilotimit, ndërsa pilotimi në 10 shkollat e përgjedhura do të bëhet në vitin shkollore 2013/2014.
- Do të hartohen planet dhe programet mësimore në përputhje me Kornizën e Kurrikulës, Kurrikulën Bërthamë dhe draftin përfundimtar të Kurrikulave lëndore për klasat: parfafillore, e parë, e gjashtë dhe e dhjetë.
- Në bashkëpunim me Intitutin Pedagogjik të Kosovës dhe UNICEF-in është punuar në vazhdimin e punës në projektin e përbashkët për Standardet e shkollave mike për fëmijë.
- Finalizimi i hartimit të Dokumentit për Strategjinë e Komunikimit në Arsim, mbështetur nga GIZ.
- Komiteti ndërministror i programit "Shkollat promovuese të shëndetit", në bashkëpunim me Organizatën për Arsim, Shkencë dhe Shëndetësi -KISCOMS, kanë realizuar projektin "Java e promovimit të shëndetit", që këtë vit iu kushtua edukimit shëndetësor oral.
- Është shënuar Dita e Tokës-22 Prilli, si dhe Dita e Mjedisit - 5 Qershori, me ç'rast MAShT shpalli edhe tri shkollat me mjedisin më të pastër.
- Është në proces të miratimit dokumenti "Protokolli për parandalimin dhe referimin e dhunës në institucionet e arsimit parauniversitar", ku MAShT ka pjesën më të madhe të obligimeve për këtë çështje.
- MAShT ka ndarë edhe 48 licenca për çerdhe private, 2 licenca për arsim parauniversitar dhe 4 licenca për arsim profesional.
- Organizimi i projekteve promovuese për të drejtat e njeriut, si: Java e Arsimit për të Gjithë, Dita e vajzave, siguria në rrugë, si dhe shumë aktivitete për parandalimin e punës së fëmijëve, etj.
- Është nënshkruar marrëveshja e mirëkuptimit me Shoqatën e të Shurdhërve të Kosovës (Marrëveshja ka për qëllim përkrahjen e Shoqatës në zbatimin e programit për aftësimin e 17 asistentëve dhe 8 instruktorëve të gjuhës së shenjave. Këto janë kuadrot e para që do të aftësohen në Kosovë për të jetësuar përdorimin e gjuhës së shenjave nga komunitete i të shurdhërve).
- Nga Programi i BEP/USAID, i cili realizohet në bashkëfinancim me MAShT-in, janë organizuar trajnime me mësimdhënës dhe drejtorë të shkolla nga 12 programet e akredituara nga MAShT/KSHLM. Nga Komisioni Europian dhe GIZ-i janë trajnuar dhe certifikuar 247 drejtorë, zëvendësdrejtorë dhe zyrtarë të arsimit. Vazhdon trajnimi në 13 komuna të përfshira në programin "Vlerësimi për të nxënë", ku deri tani janë trajnuar 514 mësimdhënës. Në 8 programet tjera janë trajnuar mbi 895 mësimdhënës.
- Janë akredituar 15 programe trajnuese dhe është bërë vlerësimi i tyre.
- Janë licencuar 17,400 mësimdhënës të rajoneve: Prishtinë Prizren, Gjilan, Ferizaj, Mitrovicë dhe Gjakovë, kurse janë në proces licencat e rajonit të Pejës.
- Është mbajtur me sukses Testi i Maturës Shtetërore dhe ai i Arritshmërisë
- Është shënuar Dita botërore e romëve
Mësimi në diasporë
- Ka përfunduar projekti "Tekste për diasporën" dhe tani të gjithë librat (19 fletore tematike) janë në funksion për nxënësit dhe mësuesit.
- Është përgatitur platforma profesionale dhe organizative për edicionin e nëntë të seminarit me mësuesit e diasporës, që sivjet do të realizohet në Ulqin, në bashkëpunim me MASh të Shqipërisë dhe me qytetin e Ulqinit.
- Janë organizuar ekskursione mësimore me nxënës nga Kosova në diasporë dhe me nxënës nga diaspora në Kosovë.
- MAShT ka mbështetur garat e nxënësve shqiptarë në Gjermani, Suedi dhe Austri.
Arsimi dhe Aftësimi Profesional
- Ka filluar procesi i përgatitjes së Planit të veprimit për fazën e pilotimit të Agjencisë se Arsimit Profesional dhe Arsimit për të Rritur
- Është hartuar drafti i fundit i Strategjisë së praktikës profesionale.
- Janë hartuar kurrikulat e reja për Qendrat e Kompetencës në Ferizaj dhe Prizren
- Me katër komuna janë nënshkruar Memorandumet e mirëkuptimit për transferimin e teknologjive të reja si një mundësi e mirë e shfytëzimit të kushteve praktike të krijuara në kuadër të shkollave partnere, të cilat do të jenë si qendra trajnuese për arsimim tërëjetësor.
- Janë pajisur 5 shkolla me kabinete dhe janë trajnuar mësimdhënësit për ofrimin e praktikës profesionale në kuadër të firmave ushtrimore.
- Është mbajtur Panairi i firmave ushtrimore në nivel vendi, duke përfshirë 116 firma nga shkollat ekonomike dhe bujqësore.
Arsimi i Lartë
- Qeveria e Kosovës ka marrë vendim për themelimin e tri universitetve të reja publike Gjakovës, Gjilanit dhe Mitrovicës, i cili vendim është ratifikuar në Kuvend. MAShT ka formuar bordet themeluese dhe janë zgjedhur organet drejtuese për këto tri universitete të reja
- Në Universitetin e Pejës është përmbyllur faza e themelimit, janë mbajtur zgjedhjet dhe tashmë pritet edhe zgjedhja e organeve drejtuese.
- Nga Maqedonia kanë ardhur dy kontigjente të librave universitarë të përkthyer nga fusha e mjekësisë (15 tituj me nga 1000 kopje).
- MAShT ka marrë pjesë në takimet e bashkëpunimit rajonal, respektivisht në Platformën e Ballkanit Perëndimor për Arsim dhe Trajnim me fokus në arsimin e lartë dhe ngritjen profesionale të mësimdhënësve, si dhe në Programin e Koordinimit të Politikave për Kërkim dhe Inovacion në vendet e Ballkanit Perëndimor.
- Ministria e Arsimit, Shkencës dhe Teknologjisë ka analizuar kushtet dhe format për asocim të Republikës së Kosovës në Programin Kornizë të BE-së për Kërkim dhe Zhvillim të Teknologjisë, Horizoni 2020, e cila është e ndërlidhur me nënshkrimin e Marrëveshjes së Stabilizim - Asocimit.
- Në qershor të këtij viti është instaluar databaza në Qendrën Kombëtare për Njohje dhe Informim Akademik (NARIC) e përkrahur nga projekti Higher-Kos.
- Ministria e Arsimit, Shkencës dhe Teknologjisë përmes një vendimi ka themeluar Grupin Drejtues, i cili është duke bërë përgatitjet për procesin e aplikimit për aderim të Republikës së Kosovës në Zonën Europiane të Arsimit të Lartë / Bolonjë.
- Përmes programit CEEPUS, MAShT ka mbështetur 11 studentë kosovarë jashtë vendit dhe 17 studentë dhe profesorë të huaj që kanë ardhur në Republikën e Kosovës.
- Janë ndarë 55 bursa për studime bachelor, master dhe PhD në Universitetin e Sheffild-it
- Me mbështetje nga fondet e Ministrisë së Arsimit, Shkencës dhe Teknologjisë, dhe Agjencionit Austriak për Zhvillim (ADA), respektivisht përmes projektit HigherKOS janë financuar 12 projekte kërkimore.
- Institucionet e arsimit të lartë të Republikës së Kosovës kanë aplikuar me 60 projekte në programin TEMPUS, ku pritet aprovimi i një numri të konsiderueshëm të tyre nga Komisioni Evropian.
- Institucionet e Arsimit të Lartë të Republikës së Kosovës marrin pjesë këtë vit në katër programe të Erasmus Mundus.
- MAShT ka përcaktuar kuotat për Universitetet Publike dhe tashmë konkurset për pranimin e studentëve të rinj janë shpallur.
Shkenca
- Është organizuar Java e Shkencës në Kosovë
- Janë financuar 47 mobilitete
- Ka përfunduar draftimi i Strategjisë Rajonale për Hulumtim shkencor, inovacion dhe Teknologji së bashku me përfaqësuesit e 7 vendeve të Ballkanit (me ndihmën e Bankës Botërore), si dhe Draftimi i Strategjisë Kombëtare të Inovacione (me ndihmën e OECD)
- MAShT ka vazhduar me financimin dhe ndihmën për 16 projekte të vogla e të mëdha shkencore.
- Është mbajtur Konferenca për Rishikimin e Përbashkët Vjetor për vitin 2012
- Është themeluar Komiteti Drejtues Planit Strategjij të Arsimit në Kosovë
- Nënshkrimi i Marrëveshjes për Financimin e Përbashkët në përkrahje të zhvillimit të Sektorit të Arsimit në Kosovë ndërmjet MAShT, MF, MIE dhe Qeverise Suedeze.
- Ministria e Arsimit ka marrë pjesë në Takimin vjetor të Dialogut për Procesin e Stabilizim Asociimit, në fushën e Inovacionit, Kapitalit Njerëzor, Politikat Sociale dhe Shoqëria Informative.
Infrastruktura
- Vazhdon ndërtimi në 30 objekte shkollore (nga këto 28 objekte janë investim i MAShT dhe dy objekte janë investime nga donatorët: DANIDA dhe Banka Botërore). Nga këto investime në objektet shkollore: 15 janë shkolla të mesme; 12 janë objekte të ShFMU dhe Biblioteka Universitare-ish Instituti i Historisë.
- Brenda këtij viti pritet të përfundojnë tetë objekte shkollore dhe Biblioteka universitare. (Nga objektet shkollore katër janë të mesme dhe katër ShFMU).
Infrastruktura Ligjore
- Është aprovuar Ligji për Arsimin dhe Aftësimin Profesional dhe Ligji për Arsimin për të Rritur
- Është draftuar Ligji për Akademinë e Shkencave dhe Arteve të Kosovës
- Draftimi i Ligjit të Arsimit të Lartë
- Draftimi i Ligjit për mësimdhënësit ‘90 - 99
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ces_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn